**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ » ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Իրավական ակտի անհրաժեշտությունը (նպատակը)**

Սույն Նախագծի ընդունումը պայմանավորված է Առողջապահության նախարարության և Առողջապահության համաշխարհային կազմակերպության (այսուհետ` ԱՀԿ) միջև կնքված երկամյա համագործակցության համաձայնագրի շրջանակներում Առողջապահության համաշխարհային կազմակերպությունից տեխնիկական աջակցություն ստանալու և իրականացնելու նպատակով, իրականացնողը` համաձայն ՀՀ կառավարության և «Էլեկտրոնային առողջապահության ազգային օպերատոր» ՓԲԸ-ի (Օպերատոր) միջև 01.09.2017թ.-ին կնքված կոնցեսիայի պայմանագրի հանդիսանում է «Էլեկտրոնային առողջապահության ազգային օպերատոր» ՓԲԸ-ը: Միակ Օպերատորը ստեղծելու է պատվաստանյութերի պահպանման ջերմաստիճանային ռեժիմի վերահսկման ապարատածրագրային համակարգ, կորոնավիրուսային համավարակի դեմ պայքարի նպատակով իրականացվող պատվաստումների հետ կապված կողմնակի ազդեցությունների մշտադիտարկման համակարգ, պաստվաստումների հետ կապված հաշվետվողական համակարգ:

ԱՀԿ-ի կողմից տրամադրված միջոցների հաշվին նպատակային դրամաշնորհը հատկացվում է համակարգի գործունեությունն ապահովող միակ Օպերատորին` խիստ պահանջված ապարատածրագրային համակարգերը ստեղծելու նպատակով, որպես տվյալ ոլորտի գործունեության խթանման նպատակով պետական բյուջեով Օպերատորի կանոնադրական խնդիրների իրականացման համար անհատույց տրամադրվող դրամական հատկացում, համաձայն 24.12.2003թ.-ի N 1937-Ն որոշմամբ հաստաված Հհավելվածի 4-րդ կետի:

**Ընթացիկ իրավիճակը և խնդիրները**

Ներկայում բացակայում են պատվաստանյութերի պահպանման ջերմաստիճանային ռեժիմի վերահսկման ապարատածրագրային համակարգը, կորոնավիրուսային համավարակի դեմ պայքարի նպատակով իրականացվող պատվաստումների հետ կապված կողմնակի ազդեցությունների մշտադիտարկման համակարգը, պաստվաստումների հետ կապված հաշվետվողական համակարգը: Ուստի, Հայաստանում էլեկտրոնային առողջապահության համակարգի, մասնավորապես կորոնավիրուսային համավարակի դեմ պայքարում պատվաստանյութերի պահպանման և պատվաստումների արդյունավետ կառավարման համակարգերի զարգացման նկատառումներից ելնելով, անհրաժեշտություն է առաջացել կատարել վերաբաշխում:

**Կարգավորման նպատակը և բնույթը**

Նախագծի կարգավորման նպատակը` Հայաստանում էլեկտրոնային առողջապահության համակարգի գործունեության բարելավումն է միակ Օպերատորի կողմից ստեղծվող համակարգերի միջոցով:

**Նախագծի մշակման գործընթացում ներգրավված ինստիտուտները և անձինք**

Կառավարության որոշման սույն նախագծի կազմմանը մասնակցել են Առողջապահության նախարարության ֆինանսատնտեսագիտական վարչության աշխատակիցները:

**Իրավական ակտի կիրառման դեպքում ակնկալվող արդյունքը**

Հայաստանում Օպերատորի կողմից պատվաստանյութերի պահպանման ջերմաստիճանային ռեժիմի վերահսկման ապարատածրագրային համակարգի, կորոնավիրուսային համավարակի դեմ պայքարի նպատակով իրականացվող պատվաստումների հետ կապված կողմնակի ազդեցությունների մշտադիտարկման համակարգի, պաստվաստումների հետ կապված հաշվետվողական համակարգի ստեղծում:

**Կապը ռազմավարական փաստաթղթերի հետ.**

**Կառավարության 2021-2026թթ. ծրագիր, 4.5 ԱՌՈՂՋԱՊԱՀՈՒԹՅՈՒՆ ոլորտի հիմնական նպատակներից` առողջապահության էլեկտրոնային ամբողջական համակարգի ներդրում, դրա գործունեության արդյունավետության բարձրացման և ներկա պահանջների բավարարմանը միտված համակարգի վերազինում:** **Մասնավորապես ստեղծվելու է պատվաստանյութերի պահպանման ջերմաստիճանային ռեժիմի վերահսկման ապարատածրագրային համակարգ, կորոնավիրուսային համավարակի դեմ պայքարի նպատակով իրականացվող պատվաստումների հետ կապված կողմնակի ազդեցությունների մշտադիտարկման համակարգ, պաստվաստումների հետ կապված հաշվետվողական համակարգ: Առողջապահության էլեկտրոնային համակարգի զարգացման նպատակով մշակվել է սույն ՀՀ կառավարության որոշման նախագիծը:**